Պապա Լուի (խաղ)

**Պապա Լուի,** վիդեոխաղերի շարք՝ ստեղծված «Ֆլիփլայն ստուդիոս» () խաղեր մշակող կազմակերպության կողմից: Խաղերը ներառում են ռեստորանային կառավարում, խոհարարություն և հատուկ ստրատեգիա՝ ռեստորանն աշխատեցնելու և հաճախորդների պատվերները բավարարելու համար: Առաջին մասը՝ «Պապա Լուի. երբ հարձակվում են պիցցաները» (), թողարկվել է որպես անվճար բրաուզերային խաղ 2006 թվականի նոյեմբերի 9-ին: Թեև հետագայում մնացած շատ մասեր նույնպես թողարկվել են որպես անվճար բրաուզերային խաղեր, խաղն ընդարձակվել է՝ աջակցելու համար բջջային սարքերին և «Steam»-ին: 2020 թվականի դեկտեմբերի 31-ին «Adobe Flash»-ի անջատումն ազդել էր խաղերի վրա, բայց հիմա դրանք կարելի է խաղալ այլ կայքերում, օրինակ՝ «Քուլ մեթ գեյմս» ()խաղերի հարթակում՝ օգագործելով «Ֆլեշ փլեյըր» () էմուլատորներ, ինչպիսիք են «AwayFL»-ը:

## Խաղի ընթացք
Պապա Լուիի խաղերը պտտվում են խաղացողի շուրջը, որի նպատակն է բավարարել հաճախորդների սպասումները՝ պատվերներ ընդունելով և կատարելով: Խաղացողները պետք է պատրաստեն հաճախորդի պատվերը երեք կամ չորս «կանգառներում» և դրան զուգահեռ հետևեն, որպեսզի հաճախորդի՝ պատվերին երկար սպասելը զայրույթի պատճառ չդառնա: Կախված վերջնական միավորից՝ հաճախորդները կարող են տրամադրել լրացուցիչ միավորներ, թողնել թեյավճար և վաստակել աստղ (եթե նրանց սպասարկման որակը 80% կամ ավելի բարձր է): Միավորներ կուտակելը թույլ է տալիս խաղացողներին բաձրացնել իրենց դիրքը, իսկ աստղերը հաճախորդներին թույլ են տալիս ստանալ «Բրոնզի» աստիճան, ինչի արդյունքում նրանք կկարողանան տրամադրել ավելի շատ միավորներ և թեյավճար: «Բրոնզի» աստիճանը ստանալուց հետո հաճախորդները կարող են ստանալ «Արծաթ» կամ «Ոսկի»: Մինչև «Պապաս ֆրիզերիա» () խաղը՝ մնացած բոլոր մասերում խաղացողի գլխավոր նպատակն է ստանալ «Ոսկու» աստիճան յուրաքանչյուր հաճախորդից հետո, ինչի արդյունքում կհայտնվի Պապա Լուին՝ որպես հաճախորդ. այժմ, որոշակի աստիճան ստանալուց հետո, կարելի է հեշտորեն ստանալ վերջինիս կերպարը:

## Զարգացում
Պապա Լուիի մասնակցությամբ առաջին խաղն էր «Պապա Լուի. երբ հարձակվում են պիցցաները» () խաղը, որը թողարկվել է 2006 թվականի նոյեմբերի 9-ին: Խաղի գլխավոր հերոսը մի տիտղոսավոր խոհարար է, որը պետք է անցնի ուտելիքի հետ կապ ունեցող տարբեր վայրերով՝ իր առևանգված հաճախորդներին փրկելու համար: Խաղի հաջողությունից հետո, «Ֆլիփլայն ստուդիոս» () խաղեր մշակող կազմակերպությունը անցել է լրիվ դրույքով խաղերի մշակմանը և սկսել է աշխատել «Պապաս Պիցցերիա» ()  խաղի մշակման վրա, որի գլխավոր դերում Պապա Լուիի զարմիկն էր: Խաղը թողարկվել է 2007 թվականին՝ նախորդի համեմատ ավելի մեծ հաջողության հասնելով:

«Պապաս Պիցցերիա» () խաղի թողարկումից հետո «Ֆլիփլայն ստուդիոսը» () սկսել է ընդլայնվել: Ընդհանուր առմամբ կա Պապա Լուի խաղերի շարքին պատկանող 17 խաղ: «-իա» անվանական վերջավորությունների պատճառով Պապա Լուիի խաղերը հաճախ անվանում են «Գեյմերիաս» ():

2012 թվականից սկսած Google Play-ում և App Store-ում թողարկվել են Պապա Լուիի շարքի բազմաթիվ խաղեր՝ դառնալով հասանելի բջջային սարքերի համար: Բջջային տարբերակները նախատեսված են փոքր սենսորային էկրանների համար, որպեսզի օգտատերերի համար հնարավոր լինի խաղալ բջջային հեռախոսով կամ պլանշետով:  Տարիների ընթացքում այս խաղերը գրանցել են հաջողություններ: Օրինակ՝ 2018 թվականին «Papa's Scooperia HD» խաղը Մեծ Բրիտանիայի վճարովի iPad խաղերի լավագույն տասնյակում էր, իսկ «Papa's Freezeria To Go!» խաղը Մեծ Բրիտանիայի վճարովի iPhone խաղերի լավագույն տասնյակում: Այս խաղերի հաջողությունը շարունակվել է մոտ մեկ տասնամյակ, որի ընթացքում «Պապաս ֆրիզերիա թու գոու» () խաղը, համաձայն Էփլի, 2023 թվականի վճարովի iPhone խաղերի 6-րդ հորիզոնականում է եղել:

«Papa's Freezeria» խաղի ռեմեյքը՝ «Papa's Freezeria Deluxe» խաղը թողարկվել է 2023 թվականին «Steam»-ում՝ ստանալով «չափազանց դրական» գնահատականներ:

## Խաղեր
### Պապաս պիցցերիա
«Պապաս պիցցերիան» (), որը տեղակայված է հորինված Թեյսթիվիլլ քաղաքում, պիցցա պատրաստող խաղացողի ձեռքերում է: Խաղացողը կարող է ընտրել երեք կերպարներից մեկին՝ Ռոյին, Պապա Լուիի զարմիկին կամ պիցցայի առաքիչին: «Պապաս պիցցերիա թու գոու» () և «Պապաս պիցցերիա HD» () խաղերում, խաղացողը կարող է հանդես գալ նաև որպես Ջոյ, որը Ռոյի քույրն էր և սովորական աշխատող:

«Պապաս պիցցերիան» () թողարկվել է 2007 թվականի օգոստոսի 7-ին: Հետագայում թողարկվել են խ

աղի հավելվածները. «Պապաս պիցցերիա թու գոու» () բջջային խաղը 2014 թվականի նոյեմբերի 13-ին և «Պապաս պիցցերիա HD» () պլանշետային խաղը 2017 թվականի օգոստոսի 7-ին:

«Պապաս պիցցերիա HD» () խաղը ներմուծել է առաքման մեխանիզմ. երկրորդ խաղացողը երկրորդ և նախավերջին պատվերները առաքել է պատվիրատուի բնակավայր:

### Պապաս բուրգերիա
«Պապաս բուրգերիան» (), որը տեղակայված է հորինված Բուրգերբուրգ քաղաքում, բուրգեր պատրաստող խաղացողի ձեռքերում է: Խաղացողը կարող է ընտրել երկու կերպարներից մեկին՝ Մարտիին կամ Ռիտային: Որոշ կայքերում խաղալիս՝ հասանելի է նաև Պապա Լուիի կերպարը:

Խաղը ներմուծել է դրամաշրջանառության համակարգ. վաստակած գումարը կարող է օգտագործվել նախասրահի համար զարդարանքներ գնելու և ռեստորանում կամ խոհանոցում նորություններ ներմուծելու համար: Միավորներ կարելի է վաստակել յուրաքանչյուր պատվերից և օգտագործել դրանք՝ մակարդակը բարձրացնելու համար, ինչը նաև «Պապաս պիցցերիա» խաղում թեյավճարների հիմնական նպատակն էր:

«Պապաս բուրգերիան» () թողարկվել է 2010 թվականի դեկտեմբերի 6-ին: Հետագայում թողարկվել են խաղի հավելվածները. «Պապաս բուրգերիա HD» () պլանշետային խաղը iOS օպերացիոն համակարգի համար 2012 թվականի ապրիլի 26-ին, Android օպերացիոն համակարգի և «Kindle Fire» պլանշետի համար 2012 թվականի դեկտեմբերի 7-ին, «Mac App Store»-ի համար 2012 թվականի դեկտեմբերի 17-ին և «Nook» պլանշետի համար 2013 թվականի հունվարի 8-ին: «Պապաս բուրգերիա թու գոու» () խաղը հեռախոսների համար թողարկվել է 2013 թվականի փետրվարի 21-ին:

### Պապաս տակո միա
«Պապաս տակո միան» (), որը տեղակայված է հորինված Տակոդալ քաղաքում, տակոներ պատրաստող խաղացողի ձեռքերում է. խաղացողը կարող է պատրաստել նաև «չիփս ընդ դիփ» () «Պապաս տակո միա HD» () և «Պապաս տակո միա թու գոու» () խաղերում: Խաղացողները կարող են ընտրել երկու կերպարներից մեկին՝ Միտչին կամ Մեգիին. սովորական կերպարներ հասանելի են նաև «Papa's Taco Mia HD» խաղում:

Խաղը ներմուծել է խանութը փակող անձանց. յուրաքանյուր խաղի մասնակցում է յոթ փակող, որոնցից երկուսը միշտ իրավաբան Քուինն ու սննդի քննադատ Ջոջոն են, որոնք, իրենց տպավորելու դեպքում, խաղացողին պարգևատրում են կապույտ ժապավենով: Նրանք են յուրաքանչյուր խաղային օրվա վերջին հաճախորդները և, ի տարբերություն սովորական հաճախորդների, նրանք ավելի խիստ են դատում: Բոլոր խաղերում տոների ժամանակ բոլոր փակողները հագնվում են տոնին համապատասխան:

«Պապաս տակո միան» թողարկվել է 2011 թվականի մայիսի 20-ին: Հետագայում թողարկվել են խաղի հավելվածները. «Պապաս տակո միա HD» () խաղը պլանշետների համար 2016 թվականի հունիսի 27-ին և «Պապաս տակո միա թու գոու» () խաղը հեռախոսների համար 2017 թվականի մարտի 21-ին:

### Պապաս ֆրիզերիա
«Պապաս ֆրիզերիան» (), որը տեղակայված է հորինված Կալիփսո կղզում, սանդեյ պատրաստող խաղացողի ձեռքերում է: Խաղացողները կարող են ընտրել երկու խաղացողներից մեկին՝ Ալբերտոյին կամ Փեննիին. սովորական կերպարներ հասանելի են նաև «Papa's Freezeria HD» և «Papa's Freezeria Deluxe» խաղերում:

Խաղը ներմուծել է հարմարություններով կահավորված նախասրահ. մինչ այդ գնված բոլոր պաստառներն ու զարդարանքները տեղադրվել են նախասրահի՝ նախապես որոշված տեղերում:

«Պապաս ֆրիզերիան» թողարկվել է 2011 թվականի օգոստոսի 5-ին: Հետագայում թողարկվել են խաղի հավելվածները. «Papa's Freezeria HD» խաղը պլանշետների համար 2013 թվականի հոկտեմբերի 30-ին և «Papa's Freezeria To Go!» խաղը հեռախոսների համար 2014 թվականի փետրվարի 27-ին: Խաղի ռեմեյքը՝ «Papa's Freezeria Deluxe» խաղը թողարկվել է «Steam»-ում 2023 թվականի մարտի 31-ին:

### Պապաս փանքեյքերիա
«Պապաս փանքեյքերիան» (), որը տեղակայված է Մեյփլ լեռան հորինված քաղաքում, փանքեյքեր, ֆրանսիական տոստեր, վաֆլիներ և խմիչքներ պատրաստող խաղացողի ձեռքերում է: Խաղացողները կարող են ընտրել երկու կերպարներից մեկին՝ Կուպերին կամ Փրուդենսին, սովորական կերպարներ հասանելի են նաև «Papa's Pancakeria HD» և «Papa's Pancakeria To Go!» խաղերում:

Խաղը ներմուծել է մինի խաղեր: Յուրաքանչյուր խաղային օրից հետո խաղացողը մինի խաղ խաղալու հնարավորություն է ստանում, որը հաղթելու դեպքում վերջինս պարգևատրվում է, իսկ պարտության դեպքում՝ ստանում թեյավճար: Մինի խաղի տոմսերը ձեռք են բերվում հաճախորդների պատվերները հաջողությամբ մատուցելու դեպքում, սակայն քանի որ շարքին ավելացվել են լրացուցիչ հավելումներ, այժմ տոմսեր կարելի է ձեռք բերել նաև հավելվածից գնումներ կատարելով, որոշակի հատուկ բաղադրատոմսերով ուտելիք մատուցելով կամ «Food Truck» անվճար խաղի ռեժիմով խաղալով: Բացի այդ ներմուծվել է նաև «Parade» համակարգը, որի միջոցով խաղացողները կարող են հետևել նոր հաճախորդներին:

«Պապաս փանքեյքերիան» թողարկվել է 2012 թվականի մարտի 5-ին: Հետագայում թողարկվել են խաղի հավելվածները. «Papa's Pancakeria HD» խաղը պլանշետների համար 2017 թվականի մայիսի 17-ին և «Papa's Pancakeria To Go!» խաղը հեռախոսների համար 2018 թվականի հոկտեմբերի 29-ին:

### Պապաս ուինգերիա
«Պապաս ուինգերիան» (), որը տեղակայված է հորինված Սթարլայթ Սիթի քաղաքում, հավի թևիկներ պատրաստող խաղացողի ձեռքերում է: Խաղացողները, որպես կերպար, կարող են ընտրել Չակին, Մենդիին կամ մեկ այլ սովորական կերպարի:

Խաղը ներմուծել է խաղացողի կողմից ստեղծվող կերպարների համակարգ: Ավելին, ի տարբերություն մնացած խաղերի, որտեղ միայն գլխարկն էր կարելի փոխել, այս խաղում խաղացողը կարող է փոխել իր կերպարի ամբողջ հագուստը:

«Պապաս ուինգերիան» թողարկվել է 2012 թվականի հունիսի 13-ին: Հետագայում թողարկվել են խաղի հավելվածները. «Papa's Wingeria HD» խաղը պլանշետների համար 2014 թվականի օգոստոսի 22-ին և «Papa's Wingeria To Go!» խաղը հեռախոսների համար 2019 թվականի փետրվարի 22-ին:

### Պապաս հոթ դոգերիա
«Պապաս հոթ դոգերիան» (), որը տեղակայված է հորինված Թեյսթիվիլլ քաղաքում, հոթ դոգ, խմիչք և ադի-բուդի պատրաստող խաղացողի ձեռքերում է: Խաղացողները, որպես կերպար, կարող են ընտրել Թեյլորին, Փեգգիին կամ մեկ այլ սովորական կերպարի: Սովորական կերպարները, այնուամենայնիվ, հասանելի չեն «Papa's Hot Doggeria To Go!» խաղում:

«Պապաս հոթ դոգերիան» թողարկվել է 2012 թվականի նոյեմբերի 19-ին: 2017 թվականի նոյեմբերի 20-ին միաժամանակ թողարկվել են խաղի հավելվածները. «Papa's Hot Doggeria HD» խաղը պլանշետների համար և «Papa's Hot Doggeria To Go!» խաղը հեռախոսների համար:

### Պապաս քափքեյքերիա
«Պապաս քափքեյքերիան» (), որը տեղակայված է հորինված Ֆրոսթֆիլդ քաղաքում, քափքեյքեր պատրաստող խաղացողի ձեռքերում է: Խաղացողները որպես կերպար կարող են ընտրել Ջեյմսին, Ուիլլոուին կամ մեկ այլ սովորական կերպարի: Սովորական կերպարները, այնուամենայնիվ, հասանելի չեն «Papa's Cupcakeria To Go!» խաղում:

Խաղը ներմուծել է տոներ, որոնց ընթացքում խաղացողը կարող է վաստակել տվյալ տոնին համապատասխան մթերք: Յուրաքանչյուր տոն ունի հինգ աստիճան, իսկ խաղն ընդհանուր առմամբ ունի տասներկու տոն, որոնց ցիկլը սկսվում է 6-րդ աստիճանից՝ բացառությամբ փակողների, որոնք ներկա են բոլոր տոներին. յուրաքանչյուր հաճախորդ ունի իր նախընտրելի տոնը, և ոմանք, իրենց սիրելի տոնն ինչ-որ ձև նշելու համար նույնիսկ կրում են այդ տոնին համապատասխան հագուստ:

«Պապաս քափքեյքերիան» թողարկվել է 2013 թվականի օգոստոսի 7-ին: Հետագայում թողարկվել են խաղի հավելվածները. «Papa's Cupcakeria To Go!» խաղը հեռախոսների համար 2015 թվականի սեպտեմբերի 14-ին և «Papa's Cupcakeria HD» խաղը պլանշետների համար 2015 թվականի նոյեմբերի 19-ին:

### Պապաս պաստարիա
«Պապաս պաստարիան» (), որը տեղակայված է հորինված Պորտալինի քաղաքում, պաստա և հաց պատրաստող խաղացողի ձեռքերում է: Խաղացողները որպես կերպար կարող են ընտրել Դոանին, Ուտային կամ մեկ այլ սովորական կերպարի:

Խաղը ներմուծել է ճաշասենյակ. խաղային օրվա ընթացքում ընդունված երկրորդ և նախավերջին պատվերները առաքվում են ռեստորանի մեկ այլ վայր՝ այսինքն ճաշասենյակ՝ երկրորդ խաղացողի կողմից: Ճաշասենյակը բացառապես նախատեսված է գեղագիտական հաճույքի համար և առնչություն չունի պատվերների պատրաստման հետ:

«Պապաս պաստարիան» թողարկվել է 2013 թվականի դեկտեմբերի 9-ին: «Papa's Pastaria To Go!» խաղի հավելվածը հեռախոսների և պլանշետների համար թողարկվել է 2020 թվականի հուլիսի 7-ին:

### Պապաս դոնաթերիա
«Պապաս դոնաթերիան» (), որը տեղակայված է հորինված Փաուդեր Փոինթ զվարճանքների այգում, դոնաթներ պատրաստող խաղացողի ձեռքերում է: Խաղացողները որպես կերպար կարող են ընտրել Թոնիին, Սկուտերին կամ մեկ այլ սովորական կերպարի:

Խաղը ներմուծել է կերպարների անհատականացման համակարգ:

«Պապաս դոնաթերիան» թողարկվել է 2014 թվականի հունիսի 16-ին: «Papa's Donuteria To Go!» խաղի հավելվածը հեռախոսների և պլանշետների համար թողարկվել է 2019 թվականի հունիսի 7-ին:

### Պապաս չիզերիա
«Պապաս չիզերիան» (), որը տեղակայված է հորինված Թոսթվուդ քաղաքում, խորոված պանրով սենդվիչներ և կարտոֆիլ ֆրի պատրաստող խաղացողի ձեռքերում է: Խաղացողները որպես կերպար կարող են ընտրել Ռուդիին, Սկարլետտին կամ մեկ այլ սովորական կերպարի:

Խաղը ներմուծել է հատուկ բաղադրատոմսեր: Յուրաքանչյուր խաղում օգտագործվում է 40 հատուկ բաղադրատոմս, որոնցից մեկը կարելի է վաստակել յուրաքանչյուր 3-րդ խաղային օրվա ընթացքում: Հատուկ բաղադրատոմսով ուտելիք մատուցելու դեպքում խաղացողը կարող է վաստակել լրացուցիչ աստղեր՝ հաճախորդների կողմից, մինի խաղերի տոմսեր, միավորներ կամ թեյավճար. յուրաքանչյուր հատուկ բաղադրատոմսի օգտագործման դեպքում տրվում է նաև մրցանակ, որը շնորհվում է խաղացողին՝ բաղադրատոմսի՝ հինգերորդ հաջող մատուցման դեպքում:

«Պապաս չիզերիան» թողարկվել է 2015 թվականի հունիսի 10-ին: «Papa's Cheeseria To Go!» խաղի հավելվածը հեռախոսների և պլանշետների համար թողարկվել է 2019 թվականի հոկտեմբերի 25-ին:

### Պապաս բեյքերիա
«Պապաս բեյքերիան» (), որը տեղակայված է Ուիսքվյու քաղաքի Ուիսքվյու մոլում, կարկանդակներ պատրաստող խաղացողի ձեռքերում է: Խաղացողները որպես կերպար կարող են ընտրել Թիմին, Սեսիլիային կամ մեկ այլ սովորական կերպարի:

Խաղը կրծքանշանները փոխարինել է սթիքերներով: Յուրաքանչյուր հաճախորդի տրվել է երեքական սթիքեր: Որոշակի առաջադրանքներ կատարելու համար վաստակած երեք սթիքերներից բացի, հաճախորդները կարող էին վաստակել նաև հատուկ հագուստ՝ ռեստորանում կրելու համար: Ավելին, բոլոր հաճախորդները ստացել են նորացված ոճ, իսկ խաղի ինտերֆեյսն ամբողջությամբ վերանայվել է:

«Պապաս բեյքերիան» թողարկվել է 2016 թվականի մարտի 14-ին: «Papa's Bakeria To Go!» խաղի հավելվածը հեռախոսների և պլանշետների համար թողարկվել է 2020 թվականի հունվարի 17-ին:

### Պապաս սուշիրիա
«Պապաս սուշիրիան» (), որը տեղակայված է հորինված Սակուրա Բեյ քաղաքում, սուշի և գնդիկներով թեյ պատրաստող խաղացողի ձեռքերում է: Խաղացողները որպես կերպար կարող են ընտրել Մեթին, Կլովերին կամ մեկ այլ սովորական խաղացողի:

Խաղը ներմուծել է հաճախորդների կտրոնների համակարգ. յուրաքանչյուր՝ կտրոն ստացած հաճախորդ կարող է այցելել ռեստորան հաջորդ խաղային օրվա ընթացքում:

«Պապաս սուշիրիան» թողարկվել է 2016 թվականի դեկտեմբերի 13-ին: «Papa's Sushiria To Go!» խաղի հավելվածը հեռախոսների և պլանշետների համար թողարկվել է 2020 թվականի ապրիլի 22-ին:

### Պապաս սկուպերիա
«Պապաս սկուպերիան» (), որը տեղակայված է հորինված Օնիոնթաուն քաղաքում, թխվածքաբլիթով սանդեյներ պատրաստող խաղացողի ձեռքերում է: Խաղացողները որպես կերպար կարող են ընտրել Կառլո Ռոմանոյին, Քոյլիին կամ մեկ այլ սովորական կերպարի:

«Պապաս սկուպերիան» թողարկվել է 2018 թվականի հուլիսի 24-ին՝ երկու հավելվածների հետ միասին. դրանք են՝ «Papa's Scooperia HD»-ն պլանշետների և «Papa's Scooperia To Go!»-ն հեռախոսների համար:

«Papa's Scooperia To Go!» խաղն ամբողջությամբ փոխել է «To Go!» հավելվածների համակարգչային շարժիչը, ինչի շնորհիվ Adobe Flash-ի և HD-ի գործառույթները հայտնվել են  «To Go!» հավելվածներում. դրանք են՝ սթիքերները, սովորական կերպարները, «Parade» համակարգը, առաքման հեռախոսը և հաճախորդների կտրոնները:

2018 թվականի օգոստոսին որոշվել է, որ «Պապաս սկուպերիան» լինելու է շարքի Adobe Flash հարթակի վերջին խաղը՝ վերջինիս անջատման պատճառով: Ավելին, 2019 թվականի ապրիլին որոշվել է, որ «Papa's Scooperia HD» խաղը լինելու է շարքի վերջին «HD» խաղը՝ շնորհիվ այն փաստի, որ բոլոր «To Go!» խաղերը՝ սկսած «Papa's Donuteria To Go!» խաղից, արդեն հասանելի էին և՛ հեռախոսների, և՛ պլանշետների համար:

### Պապաս մոչարիա թու գոու
«Պապաս մոչարիա թու գոուն», որը տեղակայված է հորինված Նյու Փեփփերթոն քաղաքում, կապուչինո (խաղի մեջ՝ «պապաչինո») և կանոլի պատրաստող խաղացողի ձեռքերում է: Խաղացողները որպես կերպար կարող են ընտրել Ալլանին, Ակարիին կամ մեկ այլ սովորական կերպարի:

Խաղը ներմուծել է «արդյունքների մասին մանրամասների համակարգ», որը խաղացողներին յուրաքանչյուր մատուցվող ուտելիքի մասին մանրամասն տեղեկատվություն էր տրամադրում:

«Պապաս մոչարիա թու գոուն» հեռախոսների և պլանշետների համար թողարկվել է 2021 թվականի մարտի 2-ին:

### Պապաս քլաքըրիա թու գոու
«Պապաս քլաքըրիա թու գոուն», որը տեղակայված է հորինված Օիլսիդ Սփրինգս քաղաքում, հավով սենդվիչներ և կոկտեյլներ պատրաստող խաղացողի ձեռքերում է: Խաղացողները որպես կերպար կարող են ընտրել Ուիլան Բիին, Օլիվիային կամ մեկ այլ սովորական կերպարի:

Խաղը ներմուծել է «Food Truck» անվճար խաղի ռեժիմը, որը հնարավորություն էր տալիս խաղացողներին ստեղծել իրենց հեղինակային ուտեստները: Մինչև յուրաքանչյուր խաղային օրվա սկսվելը՝ խաղացողը կարող է վաստակել որոշակի քանակությամբ մինի խաղերի տոմսեր և թեյավճար: Խաղի ընթացքում նաև ներկայացվել են խաղին վերաբերող «լրատվական հաղորդման» հատվածներ:

«Պապաս քլաքըրիա թու գոուն» հեռախոսների և պլանշետների համար թողարկվել է 2022 թվականի փետրվարի 22-ին:

### Պապաս պալետերիա թու գոու
«Պապաս պալետերիա թու գոուն», որը տեղակայված է Սան Ֆրեսկո նավակայանում, մրգային սառույց պատրաստող խաղացողի ձեռքերում է: Խաղացողները որպես կերպար կարող են ընտրել Հակի Զակին, Լայզլին կամ մեկ այլ սովորական կերպարի:

«Պապաս պալետերիա թու գոուն» iOS և Ամազոն ընկերությունների, հեռախոսների և պլանշետների համար թողարկվել է 2024 թվականի մարտի 7-ին, իսկ Android համակարգի համար՝ 2024 թվականի մարտի 12-ին:

## [[Սփին-օֆֆ|Սփին-օֆֆեր]]
### Պապա Լուի. երբ հարձակվում են պիցցաները
«Պապա Լուի. երբ հարձակվում են պիցցաները» խաղը, որի իրադարձությունները տեղի են ունենում հորինված Մանչմոր երկրում, խաղերի շարքի առաջին պլատֆորմերն է և ֆրանչայզինգի առաջին խաղը: Խաղի գլխավոր հերոսը Պապա Լուին է, որը պետք է փրկի իր տասնութ հաճախորդներին, որոնց առևանգել է սերժանտ Քրուշիդա Փեփփերը՝ ավելի հայտնի Սարջ անունով: Լուիին աջակցում են իր զարմիկ Ռոյը և պղպեղի տեղացի վաճառող Բիգ Փոլին:

«Պապա Լուի. երբ հարձակվում են պիցցաները» խաղը թողարկվել է 2006 թվականի նոյեմբերի 9-ին:

### Պապա Լուի 2. երբ հարձակվում են բուրգերները
«Պապա Լուի 2. երբ հարձակվում են բուրգերները» խաղը, որի իրադարձությունները տեղի են ունենում հորինված Մանչմոր երկրում, խաղերի շարքի երկրորդ պլատֆորմերն է: Խաղի գլխավոր հերոսներն են Մարտին և Ռիտան, որոնք պետք է փրկեն Պապա Լուիին և նրա քսանհինգ հաճախորդներին, որոնց առևանգել են Ռեդլի Մեդիշը և Սարջը:

«Պապա Լուի 2. երբ հարձակվում են բուրգերները» խաղը թողարկվել է 2013 թվականի հունիսի 5-ին:

### Պապա Լուի 3. երբ հարձակվում են [[Սանդեյ (դեսերտ)|սանդեյները]]
«Պապա Լուի 3. երբ հարձակվում են սանդեյները» խաղը, որի իրադարձությունները տեղի են ունենում հորինված Մանչմոր երկրում, խաղերի շարքի երրորդ պլատֆորմերն է: Խաղի գլխավոր հերոսը Կապիտան Կորին է, որը պետք է փրկի Պապա Լուիին և նրա քսանվեց հաճախորդներին, որոնց առևանգել են Ռեդլի Մեդիշը և Լը Պունշը:

«Պապա Լուի 3. երբ հարձակվում են սանդեյները» խաղը թողարկվել է 2015 թվականի մարտի 4-ին:

### Սահող սքաութներ
«Սահող սքաութներ» հավելվածը, որի իրադարձությունները տեղի են ունենում հորինված Մանչմոր երկրում, ստեղծվել է «Slider Escape» մինի խաղից ոգեշնչվելու արդյունքում: Մի քանի կերպարներ, որոնք օգտագործվել են Գեյմերիաներում, Պապա Լուի պլատֆորմերներում և «Ֆլիփլայն ստուդիոս» ընկերության այլ խաղերում, պիտանի են խաղալու համար:

«Սահող սքաութներ» հավելվածը թողարկվել է 2016 թվականի հոկտեմբերի 4-ին:

### Պապա Լուի ընկերներ
«Պապա Լուի ընկերներ» հավելված հնարավորություն է տալիս խաղացողներին ստեղծել տեսարաններ, կոմիքսներ, մեմեր և ֆանֆիկեր՝ հարմարեցված, ինչպես նաև Գեյմերիաներում նախապես ստեղծված կերպարներով:

«Պապա Լուի ընկերներ» հավելվածը թողարկվել է 2018 թվականի մարտի 26-ին:

## Ծանթագրություններ

Կատեգորիա:2006 տեսախաղեր
Կատեգորիա:2007 տեսախաղեր
Կատեգորիա:2010 տեսախաղեր
Կատեգորիա:2011 տեսախաղեր
Կատեգորիա:2012 տեսախաղեր
Կատեգորիա:2013 տեսախաղեր
Կատեգորիա:2014 տեսախաղեր
Կատեգորիա:2019 համակարգչային խաղեր
Կատեգորիա:IOS խաղեր
Կատեգորիա:Համակարգչային խաղերի սերիաներ
Կատեգորիա:Հասարակական սնունդ